open-index/open-wikipedia-markdown huggingface dataset:
Օրիորդ Մալեյն

**«Օրիորդ Մալեյն»** (), հեքիաթ Գրիմ եղբայրների «Մանկական և ընտանեկան հեքիաթներ» ժողովածուից (թիվ 198)։ Աառնե-Թոմփսոնի դասակարգմամբ այս սյուժեն ունի 870 համարը՝ «թաղված արքայադուստրը»։ Գրիմ եղբայրները սյուժեն փոխառել են Կառլ Մյուլլենհոֆի «Շլեզվիգ, Հոլշտեյն և Լաուենբուրգ դքսությունների սագաները, հեքիաթները և երգերը» ժողովածուից։

## Բովանդակություն
Արքայադուստր օրիորդ Մալեյնը սիրահարվում է հարևան երկրի արքայազնին։ Նրա հայրը, որը դեմ էր այդ ամուսնությանը, հրամայում է արքայադստերն աղախնի հետ բանտարկել Սև աշտարակում՝ նրանց համար այնտեղ թողնելով յոթ  տարվա սնունդ և այնպես փակել, որ արևի ճառագայթն անգամ չկարողանա ներթափանցել. նա հույս ուներ, որ դրանից հետո դուստրը կփոխի իր միտքը։ Անցնում է յոթ տարի, և օրիորդ Մալեյնն իր աղախնի հետ քանդում են պատն ու դուրս գալի։ Բայց պարզվում է, որ այլևս ոչ թագավորը կա, ոչ էլ հայրենի թագավորությունը։ Շուրջը միայն ամայի մոխիրներ էին, պատերազմում կրած պարտության հետևանքները։ Աղջիկը աղախնի հետ գնում է ուր աչքը կտրի՝ ճանապարհին սնվելով խոտաբույսերով, այդ թվում՝ եղինջով։ Երկար ճանապարհից հետո նրանք հասնում են մի օտար երկիր, որտեղ կար մի մեծ քաղաք։ Մալեյնին հաջողվում  է այնտեղ թագավորական դղյակում աշխատանքի անցնել որպես աման լվացող։ Պարզվում է, որ դա նրա նախկին փեսացուի թագավորությունն է։ Բայց նա կարծում էր, որ Մալեյնըը վաղուց մահացել է Սև աշտարակում և որոշել է ամուսնանալ մեկ ուրիշի հետ։ Ընտրյալ արքայադուստրը տգեղ էր և վախենալով մարդկանց բամբաանքներից՝ համոզում է Մալեյնին իր փոխարեն գնալ պսակադրության տաճարում։ Երիտասարդ թագավորը, առաջին անգամ տեսնելով իր հարսնացուին, հիանում է նրա գեղեցկությամբ և նախկին սիրեցյալի հետ նմանությամբ։ Ճանապարհին Մալեյնը երեք անգամ ցածր ձայնով խոսում է՝ հիշատակելով նաև Մալեյն անունը։ Հարսանիքից հետո վերադառնալով ամրոց՝ թագավորը սկսում է հարցուփորձ անել քողով երեսը ծածկած իր տգեղ կնոջը, թե ինչի մասին էր նա անընդհատ խոսում ճանապարհին։ Բայց նա չգիտեր, թե ինչ պետք է պատասխանի, և ամեն անգամ գնում էր Մալեյնին հարցնելու։ Ի վերջո թագավորը տեսնում է իր տգեղ կնոջ դեմքը, սարսափում և հայտարարում, որ իր իսկական կինն այն աղջիկն է, ում հետ պսակադրվել էր տաճարում։ Տգեղ հարցնացուն, դուրս վազելով բակ, ծառաներին հրամայում է բռնել օրիորդ Մալեյնին և կտրել նրա գլուխը։ Թագավորը միջամտում է, օրիորդ Մալեյնը ազատ է արձակվում և հայտարարվում իսկական թագուհի, իսկ խաբեբա և չարագործ հարսնացուն գլխատվում է։

## Գրական և երաժշտական ստեղծագործություններ
1889 թվականին բելգիացի դրամատուրգ, սիմվոլիստ Մորիս Մետերլինկը գրել է «Արքայադուստր Մալեյնը» պիեսը (ֆրանսերեն), որը հետագայում թարգմանվել է գերմաներեն։ Ավելի ուշ այս պիեսի հիման վրա Լիլի Բուլանգերը ստեղծել է «Արքայադուստր Մալեյն» օպերան։

Կայուրի Յուկիի հեղինակած *«Манга Ludwig Kakumei»* մանգան պարունակում է արքայադուստր Մալեյնին նվիրված գլուխ՝ «Maid Maleen», որի համար հիմք է ընդունվել Գրիմ եղբայրների հեքիաթը, բայց մանգայում արքայադստեր ճակատագիրը փոխվել է։

2015 թվականին Գերմանիայում նկարահանվել է «Արքայադուստր Մալեյն» (Prinzessin Maleen) գեղարվեստական ֆիլմը՝ 60 րոպե տևողությամբ։

## Ծանոթագրություններ

Կատեգորիա:Գրիմ եղբայրների հեքիաթներ
Քաթրին Ցետել

**Քաթրին Ցետել** (գերմաներեն՝ *Kathrin Zettel․* ), ավստրիացի նախկին լեռնադահուկորդուհի։ 2014 թվականին  Սոչիում կայացած ձմեռային օլիմպիական խաղերում հաղթել է մի շարք  մրցավազքերում և նվաճել բրոնզե մեդալ։

## Կենսագրություն
Ցետելը ծնվել է 1986 թվականին Ստորին Ավստրիայի Շայբս քաղաքում։ Լեռնադահուկային սպորտով սկսել է զբաղվել պատանեկան տարիքից, իր ծննդավայրի մերձակայքում գտնվող Գյոստլինգ բնակավայրի մարզաբազայում։ Հիմնականում մասնագիտացել է հսկա սլալոմ և սլալոմ մարզաձևերում։ Ցետելն իր նորամուտը աշխարհի գավաթի խաղարկությունում նշել է 2004 թվականի մարտին, իսկ այդ  հեղինակավոր մրցաշարի մրցափուլերում իր իր առաջին հաղթանակը տոնել է 2006 թվականի նոյեմբերին։ 2009 թվականին նվաճել է աշխարհի չեմպիոնուհու տիտղոսը համակցված մրցաձևում։ 

2010 թվականի հունվարին Մարիբորում տարել է իր առաջին հաղթանակը սլալոմում, որի համար նրա անվան դիմաց գրանցվել է երկու հաղթանակ տեխնիկական մրցաշարերում։ 2014 թվականին Սոչիում կայացած ձմեռային օլիմպիական խաղերում նա Ռոզա Խուտորում անցկացված սլալոմի մրցումներում դարձել է բրոնզե մեդալակիր՝ հոկտեմբերից ի վեր առաջին անգամ բարձրանալով պատվո հարթակին։ Դա տեղի է ունեցել նրա տատիկի մահից ընդամենը երկու օր անց։

2015 թվականին հրաժեշտ տալով ակտիվ սպորտին՝ Ցետելը բնակություն է հաստատել  Շտիրիայում, դարձել «Blue Power» հողմատուրբինային ընկերության բաժնետոմսերի փայատեր։ Դրանք փոքրաչափ տուրբիններ են (1,7 մ տրամագծով) և նախատեսված են տանտերերի կողմից օգտագործվելու համար։ Ցետելը ղեկավարում է նշված ընկերության սոցիալական մեդիան։

## Արդյունքները աշխարհի գավաթի խաղարկություններում
### Դիրքերը մրցաշրջանային աղյուսակներում

### Հաղթանակները մրցավազքերում
* 9 հաղթանակ – (7 GS, 2 SL )
* 50 պոդիում (21 GS, 24 SL, 5 SC )

## Աշխարհի առաջնություններ

## Ձմեռային օլիմպիական խաղեր

## Ծանոթագրություններ

## Արտաքին հղումներ
* Kathrin Zettel at the International Ski and Snowboard Federation
* Kathrin Zettel World Cup standings at the International Ski Federation
* Kathrin Zettel at Ski-DB Alpine Ski Database
* 
*  *(in German)*
* Austrian Ski team – Kathrin Zettel – *(in German)*
* Atomic Skis – athletes – Kathrin Zettel

Կատեգորիա:1986 ծնունդներ
Կատեգորիա:Աշխարհի չեմպիոններ
Կատեգորիա:Ապրող անձինք
Կատեգորիա:Դահուկորդներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ
Ղարա-Զիաադդին

**Ղարա-Զիաադդին** (), քաղաք Իրանի հյուսիս-արևմուտքում` Արևմտյան Ադրբեջան օսթանում, Չայփարե շահրեստանի վարչական կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևմտյան Ադրբեջան օսթանի հյուսիսարևելյան մասում` օսթանի վարչական կենտրոն Ուրմիա քաղաքից մոտ 142 կմ հյուսիս, Խոյից 35 կմ հյուսիս։

## Բնակչություն
Բնակչությունը 2016 թվականի մարդահամարի տվյալներով կազմում էր 26 767 մարդ, որոնք կազմում էին 7 819 տնտեսություն։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Էրքան Զենգին

**Էրքան Զենգին** (), թուրքական ծագումով շվեդ ֆուտբոլիստ, «Սեգելթորփս» ակումբի կիսապաշտպան։ 2016 թվականի ֆուտբոլի Եվրոպայի առաջնության մասնակից։

Զենգինի ծնողները թուրքեր են։ Էրքանի ծնվելուց անմիջապես հետո նրանք տեղափոխվել են Շվեդիա։ Նա հանդես է եկել Թուրքիայի պատանեկան հավաքականում, սակայն հետո որոշել է ընտրել Շվեդիան։

## Ակումբային կարիերա
Զենգինը «Համարբյու» ֆուտբոլային ակումբի սան է։ 2004 թվականին նա իր նորամուտը նշել է Ալսվենսկյան լիգայում, «Մալմյո» ֆուտբոլային ակումբի դեմ խաղում։ Մի քանի մրցաշրջաններից հետո Էրքանը կիսապաշտպանության կենտրոնից տեղափոխվել է եզր, բայց չնայած դիրքի փոփոխությանը, նա կարող է խաղալ նաև կենտրոնում։

2009 թվականին Զենգինը կես տարվա վարձավճարով տեղափոխվել է թուրքական Բեշիկթաշ։ Փետրվարի 15-ին «Տրաբզոնսպորի» դեմ խաղում նա իր նորամուտը նշել է Թուրքիայի ֆուտբոլի առաջնությունում։ Զենգինը Բեշիկթաշի կազմում դարձել է Թուրքիայի չեմպիոն և գավաթակիր։ Ամռանը Էրքանի տրանսֆերը գնվել է 400 հազար եվրոյով, չնայած նրան, որ նա անցկացրել է ընդամենը երկու հանդիպում։ Հաջորդ մրցաշրջանում Զենգինը խաղադաշտ դուրս չի եկել բարձր մրցակցության պատճառով։

2010 թվականի ձմռանը նա վարձավճարով տեղափոխվել է «Էսքիշեհիրսպոր»՝ խաղային փորձ ձեռք բերելու համար։ Հունվարի 23-ին «Մանիսասպորի» դեմ խաղում Զենգինը նորամուտը նշել է նոր ակումբում։ Փետրվարի 14-ին «Անթալյասպորի» դեմ խաղում նա խփել է իր առաջին գոլը Թուրքիայի առաջնությունում։ Նույն թվականի ամռանը «Էսքիշեհիրսպորը» գնեց Զենգինի տրանսֆերը։ 2013 թվականին Էրքանը հինգ գոլով դարձավ ազգային գավաթի լավագույն ռմբարկու։ 2015 թվականի սկզբին Զենգինը տեղափոխվել է «Տրաբզոնսպոր»։ Հունվարի 23-ին «Սիվասսպորի» դեմ խաղում նա իր նորամուտը նշել է նոր թիմի կազմում։ Օգոստոսի 15-ին «Բուրսասպորի» դեմ խաղում Էրքանը խփել է իր առաջին գոլը «Տրաբզոնսպորի» կազմում։ 2016 թվականին Զենգինը վերադարձել է «Էքսիշեհիրսպոր»։ 2018 թվականի սկզբին նա միացել է իր առաջին թիմին՝ «Համարբյուին»։ Նույն թվականի ամռանը Էրքանը դարձել է Թուրքիայի երկրորդ դիվիզիոնի «Ֆաթիհ Կարագյումրյուք» ակումբի խաղացող։

## Միջազգային կարիերա
2013 թվականի մարտի 26-ին Սլովակիայի հավաքականի դեմ ընկերական խաղում Զենգինը նորամուտը նշել է Շվեդիայի հավաքականում։ 2014 թվականի սեպտեմբերի 8-ին Ավստրիայի հավաքականի դեմ Եվրոպայի 2016 թվականի առաջնության ընտրական խաղում Էրքանը խփել է իր առաջին գոլը ազգային թիմի կազմում։

2016 թվականի ամռանը Զենգինը ընդգրկվել է հավաքականի հայտացուցակում Ֆրանսիայում կայանալիք Եվրոպայի առաջնությանը մասնակցելու համար։ Մրցաշարում նա մասնակցել է Բելգիայի հավաքականի դեմ խաղին։ «ՈՒԵՖԱ Եվրո 2016»-ից հետո հրաժարվել է խաղալ հավաքականում։

### Գոլերը Շվեդիայի հավաքականում

## Նվաճումներ
**Թիմային**

 **«[[Բեշիկթաշ ՖԱ|Բեշիկթաշ]]»**
* Թուրքիայի ֆուտբոլի առաջնություն - 2008/09
* Թուրքիայի Գավաթակիր - 2008/09

## Ծանոթագրություններ

## Արտաքին հղումներ
* 
* Профиль на sports.ru
* ERKAN ZENGİN
* 
* The Guardian Stats Centre Profile
* 
* 
* 
 
Կատեգորիա:Շվեդ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բեշիկթաշի ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Բանկոմատների անկախ տեղադրող

**Բանկոմատների անկախ տեղադրող** (), ոչ ֆինանսական հաստատություն, որը տիրապետում, կառավարում և տեղադրում է բանկոմատներ (կանխիկացման մեքենաներ) մանրածախ առևտրի տարածքներում և այլ վայրերում, որոնք հայտնի են որպես սպիտակ պիտակով բանկոմատներ։

## Պատմություն
Բանկոմատների անկախ տեղադրողներն ի հայտ են եկել 1990-ական թվականներին ԱՄՆ-ում, երբ աշխատում էին այնպիսի դեպոզիտար հաստատությունների հետ համատեղ, ինչպիսիք են բանկերը կամ շինարարական ընկերությունները՝ մարդկանց համար կանխիկ գումարը հասանելի դարձնելու նպատակով։

## Ներկա վիճակ
Թեև ամբողջ աշխարհում բանկոմատների ընդհանուր թիվը դանդաղորեն նվազում է, ոչ բանկերի օգտագործած մեքենաների թիվն ավելանում է։ Օրինակ, 2021 թվականին դրանց թիվն աճել է 5%-ով։ Թեպետ բանկերն ակտիվորեն խթանում են անկանխիկ վճարումները և թվային ալիքները, շատերը դեռևս ապավինում են կանխիկ գումարին։ Բանկոմատների անկախ տեղադրողներն ամենից շատ սպասարկում են ճամփորդական և մանրածախ վայրերում տեղադրված բանկոմատները, բայց ավելի ու ավելի կարևոր դեր են խաղում տարբեր վայրերում կանխիկ դրամի հասանելիություն ապահովելու գործում։ Աշխարհում հինգ բանկոմատներից գրեթե մեկն այժմ շահագործում է IAD-ն։

Համաձայն հետազոտությունների կանխատեսումների՝ բանկոմատների համաշխարհային շուկան 2021-2027 թվականներին նվազելու է 5%-ով։ Մյուս կողմից, IAD-ի համար հեռանկարը բոլորովին այլ է․ նախատեսվում է, որ նույն ժամանակահատվածում ոչ բանկային տերմինալների թիվն աճելու է 9%-ով։

## Ծանոթագրություններ

Կատեգորիա:Վճարային համակարգեր
Միհրան Պետրոսյան (ռազմական գործիչ)

**Միհրան Կարապետի Պետրոսյան** [30․9(13․10)․ 1909, գ․ Քաջեթ (Արևմտյան Հայաստանի Շատախ գավառում)–5․9․1960, Լենինգրադ], Սովետական Միության նավատորմի դերծովակալ (25․5․1959)։

Ավարտել է Մ․ Վ․ Ֆրունզեի անվան բարձրագույն ռազմածովային ուսումնարանը (1934)․ հատուկ հրետանային դասընթացները (1937), Կ․ Ե․ Վորոշիլովի անվան ռազմական ակադեմիան (1946)։ 1934-ից, որպես մարտկոցի հրամանատար, ծառայել է Սևծովյան նավատորմի «Կրասնի Կրիմ», ապա «Չերվոնա Ուկրաինա» հածանավերի վրա։ 1937-ին նշանակվել է «Չերվոնա Ուկրաինայի» հրետանային դիվիզիոնի, ապա՝ մարտական մասի հրամանատար։ 1939-ից՝ «Սևաստոպոլ» հածանավի I հրետանային դիվիզիոնի հրամանատար։ Այդ պաշտոնում էլ III կարգի կապիտան Պետրոսյանը դիմավորել է Հայրենական մեծ պատերազմը, սկզբից մինչև վերջ մասնակցել Սևաստոպոլի պաշտպանությանը։ Պատերազմի ավարտից հետո վարել է մի շարք պատասխանատու պաշտոններ։ ՍՄԿԿ անդամ 1938-ից։

Պարգևատրվել է Կարմիր դրոշի, Կարմիր աստղի 2 շքանշաններով։

## Ծանոթագրություններ

Կատեգորիա:ԽՄԿԿ անդամներ
Կատեգորիա:Կարմիր դրոշի շքանշանի ասպետներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական մեծ պատերազմի մասնակիցներ
Ռաֆայելյան

**Ռաֆայելյան**, հայկական ազգանուն։

## Ազգանունը կրողներ
* Արսեն Ժորայի Ռաֆայելյան (ծնվ․ 1960), գեղանկարիչ-քանդակագործ։
* Գեղամ Սիրեկանի Ռաֆայելյան (1914-անհայտ), մանկավարժ։
* Կարինե Ռաֆայելյան (ծնվ․ 1964), բանաստեղծուհի, արձակագիր, գրականագետ, հրապարակախոս, թարգմանիչ։
* Մայիս Գևորգի Ռաֆայելյան (1939-2021), ռեժիսոր։
* Քերոլին Ռաֆայելյան (ծնվ․ 1966), դիզայներ, բարերար, գործարար։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Եբրայերեն հիմքով ազգանուններ
Կատեգորիա:Հունարեն հիմքով ազգանուններ
Յուրի Պետրոսյան (պատմաբան)

**Յուրի Աշոտի Պետրոսյան** (), խորհրդահայ պատմաբան-արևելագետ։ Պատմական գիտությունների դոկտոր (1970)։

## Կենսագրություն
Ավարտել է Լենինգրադի համալսարանի արևելագիտության ֆակուլտետը (1952)։ 1956-ից աշխատում է ԽՍՀՄ ԳԱ արևելագիտության ինստիտուտի Լենինգրադի բաժանմունքում (1963-ից՝ դիրեկտոր)։ Ուսումնասիրության թեման են Թուրքիայի նոր շրջանի հասարակական–քաղաքացիական մտքի, մասնավորապես՝ երիտթուրքերի գաղափարախոսության, ինչպես նաև Թուրքիայի ընդհանուր պատմության խնդիրները։

## Պարգևներ
* Աշխատանքային կարմիր դրոշի շքանշան
* Ժողովուրդների բարեկամության շքանշան
* Փառքի շքանշան (Ռուսաստան)
* մեդալներ

## Երկեր
* «Новые османы» и борьба за конституцию 1876 г․ в Турции, М․, 1958
* Младотурецкое движение (вторая половина XIX- начало XX в․, М․), 1971

## Գրականություն
* *Милибанд, Софья Давидовна* Востоковеды России: Биобиблиографический словарь. Т. II. — М.: Восточная литература РАН, 2008. — С. 137—138. — ISBN 978-5-02-036364-9, ISBN 978-5-02-036368-7
* Основные труды доктора исторических наук, профессора Ю. А. Петросяна / Cост. С. Д. Милибанд // Народы Азии и Африки. — 1990, — № 3.

## Ծանոթագրություններ

## Արտաքին հղումներ
* Юрий Ашотович Петросян на сайте Институт восточных рукописей РАН

 
Կատեգորիա:Խորհրդային արևելագետներ
Կատեգորիա:Պատմական գիտությունների դոկտորներ
Կատեգորիա:Հայ պրոֆեսորներ
Կատեգորիա:Փառքի շքանշանի հայ ասպետներ (ԽՍՀՄ)
Սաղաբալյան

**Սաղաբալյան**, հայկական ազգանուն։

## Ազգանվան ստուգաբանություն
Սաղաբալյան ազգանունը ծագել է Սաղաբալ, Սաղա անունից, որի սեռն ու ծագումն անհայտ են, և *բալի* բառից, որը թուրքերենից թարգմանվում է «մեղր»։

## Ազգանունը կրողներ
* Ռուսլան Փարնավազի Սաղաբալյան (ծնվ․ 1951), արձակագիր, դրամատուրգ, լրագրող։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Սաղաթելյան

**Սաղաթելյան**, հայկական ազգանուն։

## Ազգանունը կրողներ
* Արա Կառլենի Սաղաթելյան (ծնվ. 1970), քաղաքական-հասարակական գործիչ, մանկավարժ։
* Արման Արմենի Սաղաթելյան (ծնվ․ 1975), լրագրող, հեռուստահաղորդավար։
* Արմեն Կառլենի Սաղաթելյան (1953-2019), երկրաբան։
* Էմմա Աշոտի Սաղաթելյան (1929-2021), երկրաբան։
* Իշխան Սաղաթելյան (ծնվ․ 1982), կուսակցական, քաղաքական և պետական գործիչ։
* Լևոն Մկրտչի Սաղաթելյան (1884-1968), դրամատուրգ։
* Կամո Ֆրեյդոնի Սաղաթելյան (1971–1992), ազատամարտիկ։
* Հրաչյա Մարկոսի Սաղաթելյան (1904-1979), բժիշկ, ուռուցքաբան։ 
* Մարկ Գևորգի Սաղաթելյան (1971-2013), դերասան, շոումեն, հաղորդավար։
* Պարույր Եղիազարի Սաղաթելյան (1909), մանկավարժ։
* Սամվել Սաղաթելյան (ծնվ․ 1958), միջդիսցիպլինար արվեստագետ, անկախ համադրող, ճարտարապետ, նկարիչ։
* Վահան Վահրամի Սաղաթելյան (ծնվ․ 1952), արձակագիր։
* Վաչագան Վարդանի Սաղաթելյան (1912), մաթեմատիկոս։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Եբրայերեն հիմքով ազգանուններ
Կատեգորիա:Հունարեն հիմքով ազգանուններ
Պալացցո Դուոդո ա Սան Անջելո

**Պալացցո Դուոդո ա Սան Անջելո** (), *[[Վենետիկի պալատների ցանկ|պալացցո]]* (պալատ) Վենետիկի Սան Մարկո պատմական շրջանում։ Կառույցը գտնվում է Պալացցո Գրիտտի Մորզինիի դիմաց։

## Պատմություն

Պալացցոն ենթադրաբար կառուցել է 15-րդ դարում վենետիկյան Դուոդո ընտանիքը կամ էլ այն ձեռք է բերել ավելի ուշ։ Ընտանիքին պալատը պատկանել է մինչև 19-րդ դարը, որից հետո կառուցի սեփականատերերը փոխվել են։

1801 թվականին, երբ շենքում տեղակայված էր հյուրանոց, այստեղ է մահացել կոմպոզիտոր Դոմենիկո Չիմարոզան։

20-րդ դարում շենքում տեղակայված էր Աշխատանքի նախարարության տեղական մասնաճյուղը, իսկ 1986 թվականին շենքը վաճառվել է Eni ընկերությանը։

## Նկարագրություն

Պալատ եռահարկ շենք է՝ կառուցված գոթական ճարտարապետության բոլոր կանոններով։ Ճակատը պատրաստված է աղյուսից և իստրիական քարից։

## Տես նաև
* Վենետիկի պալատների ցանկ

## Ծանոթագրություններ

Կատեգորիա:Վենետիկի պալատներ
Երկրների ցանկն ըստ հարստության մեկ չափահասի համար

**Աշխարհի երկրների ցանկն է ըստ հարստության յուրաքանչյուր մեծահասակի կամ ընտանիքի** համար՝ այնպիսի աղբյուրներից, ինչպիսիք են UBS-ի ամենամյա Համաշխարհային հարստության տվյալների գիրքը և ՏՀԶԿ-ի ավելի լավ կյանքի ինդեքսը։ Հարստությունը ներառում է ինչպես ֆինանսական, այնպես էլ ոչ ֆինանսական ակտիվներ։

## «UBS Global Wealth Databook»-ի երկրների ցանկն ըստ հարստության յուրաքանչյուր մեծահասակի (ԱՄՆ դոլար)
UBS-ը հրապարակում է տարբեր վիճակագրություն, որը վերաբերում է զուտ հարստությունը հաշվարկելուն։ Այս թվերի վրա ազդում են անշարժ գույքի գները, արժեթղթերի շուկայական գները, փոխարժեքները, պարտավորությունները, պարտքը, չափահաս բնակչության տոկոսը, մարդկային ռեսուրսները, բնական ռեսուրսները, կապիտալը և տեխնոլոգիական առաջընթացները, որոնք կարող են ապագայում ստեղծել նոր ակտիվներ կամ անարժեք դարձնել մյուսներին։

Բաժնետոմսերի շուկայի աճի ժամանակաշրջաններում այն երկրների հարաբերական ազգային և մեկ շնչին ընկնող հարստությունը, որտեղ մարդիկ ավելի շատ են ենթարկվում այդ շուկաներին, ինչպիսիք են Միացյալ Նահանգները և Միացյալ Թագավորությունը, հակված են աճել։ Բայց երբ բաժնետոմսերի շուկաները անկում են ապրում, այն երկրների հարաբերական հարստությունը, որտեղ մարդիկ ավելի շատ ներդրումներ են կատարում անշարժ գույքի կամ պարտատոմսերի մեջ, ինչպիսիք են Ֆրանսիան և Իտալիան, հակված են նվազմանը։ Ավելի տարեց բնակչություն ունեցող երկրները, ինչպիսիք են Գերմանիան և Իտալիան, կունենան ավելի բարձր հարաբերական հարստություն, եթե հաշվարկվի մեկ շնչի հաշվով և ոչ թե չափահասի հաշվով։

Այն երկրներում, որտեղ հարստությունը մեծապես կենտրոնացված է մարդկանց փոքր տոկոսի մոտ (ստորև բերված աղյուսակներում որքան բարձր է Ջինիի տոկոսը), միջինը (ստացված՝ ընդհանուր հարստությունը մեծահասակների թվի վրա բաժանելով) կարող է շատ ավելի բարձր լինել, քան միջինը (այն գումարը, որը բնակչությանը բաժանում է երկու հավասար խմբերի)։

### Ըստ տարածաշրջանի
Տեղադրության հղումները «ՏԵՂԵԿԱՆՔԻ տնտեսություն» հղումներն են։

### Ըստ երկրի
Ջինիի բարձր գործակիցները նշանակում են հարստության բաշխման ավելի մեծ անհավասարություն, ընդ որում 0-ը լիակատար հավասարություն է, մինչդեռ մոտ 100% արժեքը կարող է առաջանալ մի իրավիճակում, երբ բոլորն ունեն զրոյական հարստություն, բացառությամբ շատ փոքր փոքրամասնության։

Տեղադրության հղումները LOCATION Wealth կամ LOCATION Economy հղումներն են։ Տես կատեգորիաները. Հարստություն ըստ երկրի։ I. Տնտեսություն ըստ երկրների։

### Ավելի շատ երկրներ (մոտավոր հաշվարկներ)
Որոշ երկրների համար «Credit Suisse»-ը չէր կարող տրամադրել Միջնարժեք կամ միջին մեծության թվեր։ Այդ երկրների համար նրանք տրամադրում են միայն «ՀՆԱ մեկ մեծահասակի համար» թվեր։

Աստղանիշը (*) ցույց է տալիս «Հարստությունը գտնվելու վայրում» կամ «ՏԵՂԻ ՏԵՂԵԿԱՆՔԻ տնտեսություն» հղումները։

## ՏՀԶԿ-ի երկրների ցանկը՝ ըստ տնային տնտեսությունների միջին հարստության (ԱՄՆ դոլար)
Տեղադրության հղումները «Հարստություն գտնվելու վայրում» կամ «ՏԵՂԻ ՏԵՂԵԿԱՆՔԻ տնտեսություն» հղումներն են:

## Ծանոթագրություններ

## Արտաքին հղումներ
* Որտեղ է ազգերի հարստությունը, Համաշխարհային բանկ 2006
* Անիմացիոն աղյուսակ. Որ երկրներն ունեն մեկ շնչի հաշվով ամենաշատ հարստությունը

Կատեգորիա:Աշխարհ
Կատեգորիա:Հարստություններ
Կատեգորիա:Ցանկեր
Մանկություն (վիպակ, Տոլստոյ)

**«Մանկություն»** (), Լև Տոլստոյի ինքնակենսագրական եռերգության առաջին վիպակը, որն առաջին անգամ հրատարակվել է 1852 թվականին «Սովրեմեննիկ» ամսագրում (№ 9)։ Այս գիրքը նկարագրում է այն հոգեբանական փորձությունները, որոնք շատ տղաներ ունենում են մանկության տարիներին՝ առաջին սերը, անարդարության զգացումը, վրդովմունքը, ամաչկոտությունը։

## Կերպարներ
* Նիկոլենկա Իրտենյև - պատմությունը ներկայացվում է նրա անունից
* Վոլոդյա Իրտենև - Կոլյայի եղբայրը
* Լյուբոչկա - Կոլյայի և Վոլոդյայի քույրը
* *Papa*, Պյոտր Ալեքսանդրիչ
* *Maman*, Նատալյա Նիկոլաևնա
* Տատիկ
* Կառլ Իվանիչ - Կոլյայի տնային ուսուցիչը
* Միմի - Իրտենևների տնային դաստիարակչուհի
* Նատալյա Սավիշնա - տնտեսուհի
* Գրիշա - թափառական
* Կատենկա - Միմիի դուստրը
* Իվիններ - Կոլյայի և Վոլոդյայի ընկերները
* Կորնակովա - իշխանուհի
* Իվան Իվանիչ - իշխան
* Տիկին Վալախինա
* Սոնեչկա - Վալախինայի դուստրը

## Նախատիպեր
Չնայած այն հանգամանքին, որ «Մանկությունը» ինքնակենսագրական ստեղծագործություն է, այն գրական ստեղծագործություն է, այլ ոչ թե հուշագրություն։ Երկու տարեկանում մորը կորցրած Տոլստոյը, ըստ էության, հորինել է մոր կերպարը և նրա մահվան համար տառապանքները՝ վիպակի համար կենտրոնական գաղափարը։ «Մանկություն» վիպակի հոր կերպարը նույնպես ոչ մի կապ չունի Տոլստոյի հարազատ հոր հետ և նրա կերպարի համար հիմք է ծառայել Տոլստոյի հարևան Ալեքսանդր Իսլենևը, որը նույնիսկ իրեն ճանաչել է կերպարի մեջ։ Նիկոլենկայի եղբոր՝ Վոլոդյայի հիմնական նախատիպը հաճախ անվանում են Վլադիմիր Իսլավինին՝ Ալեքսանդր Իսլենևի ապօրինածին որդուն, բայց, մեկ այլ վարկածի համաձայն, Վոլոդյայի կերպարի համար հիմք  է ծառայել Տոլստոյի եղբայրը՝ Սերգեյը։ Նույնիսկ իր՝ Նիկոլենկա Իրտենևի կերպարը նույնպես հավաքական է, դրանում արտացոլվել են Ալեքսանդր Իսլենևի ապօրինածին որդու՝ Վլադիմիր Իսլավինի առանձնահատկությունները։

## Քաղվածքներ
* Արդյոք երբևէ կվերադառնա՞ն այն թարմությունը, անհոգությունը, սիրո կարիքը և հավատի ուժը, որ ունես մանուկ հասակում։ Ո՞ր ժամանակը կարող է ավելի լավը լինել նրանից, երբ երկու լավագույն առաքինությունները՝ անմեղ ուրախությունն ու սիրո անսահման կարիքը, կյանքի միակ մղումներն էին։
* ...Վախը ավելի վատ է, քան ցանկացած պատիժ։
* Ինձ թվում է, որ մեկ ժպիտի մեջ է այն, ինչ կոչվում է դեմքի գեղեցկություն։

## Էկրանավորում
* 1973 – «Մանկություն։ Պատանեկություն։ Երիտասարդություն», ԽՍՀՄ, ռեժիսոր՝ Պյոտր Ֆոմենկո

## Ծանոթագրություններ

Կատեգորիա:1852 գրքեր
Կատեգորիա:Լև Տոլստոյի ստեղծագործություններ
Աշխարհի ամենագեղեցիկ ջրահեղձը

«**Աշխարհի ամենագեղեցիկ ջրահեղձը**» (), կոլումբիացի գրող Գաբրիել Գարսիա Մարկեսի 1968 թվականի պատմվածքը դասական լատինաամերիկյան մոգական ռեալիզմի ժանրում։

## Սյուժե
Մի խորհրդավոր դիակ, որը ծածկված է ջրիմուռներով և խեցիներով, ափ է նետվում փոքրիկ բնակավայրի մոտ։ Բնակիչները ջրահեղձ մարդու մարմինը տանում են բնակավայր և տեսնում, որ նա հսկայամարմին է և շատ գեղեցիկ, հիանում են և որոշում հանդիսավոր հուղարկավորություն կազմակերպել։ Հուղարկավորության համար մարմինը նախապատրաստող կանայք հիանում են նրանով և որոշում, որ խեղդվողի անունը Էստեբան է (հունարեն *Στέφανος* անվան իսպաներեն ձևը՝ «ծաղկեպսակ, պսակ, թագ»)։ Բնակիչները չeն ցանկանում բաժանվել խեղդվողից, ավելին՝ հարևան բնակավայրերից կանայք ու տղամարդիկ էին գալիս՝ նրան տեսնելու։ Վերջապես, հուղարկավորության օրը որոշվում է ջրահեղձի համար հարազատներ ընտրել տեղացիներից, այնպես որ գրեթե բոլոր ներկաները կապվում են միմյանց հետ։ Նրանք խեղդված մարդու մարմինը ետ են տալիս ծովին՝ առանց նրա վրա ծանրություն կապելու, որպեսզի նա կարողանա վերադառնալ, երբ ցանկանա։

## Վերլուծություն
Ջրահեղձ մարդու մոտիվը մի քանի անգամ հանդիպում է Մարկեսի տարբեր ստեղծագործություններում, օրինակ՝ «Նավաբեկությունից տուժածի պատմությունը...» և «Անհետացող ժամանակների ծովը» պատմվածքը, ինչպես նաև «Նահապետի աշունը» վեպում։ Այնուամենայնիվ, այս պատկերի իմաստը տարբերվում է յուրաքանչյուր ստեղծագործության մեջ, այնպես որ «Աշխարհի ամենագեղեցիկ ջրահեղձը» պատմվածքում խորհրդավոր հանգուցյալը խորհրդանշում է հույսը և փոխում իրականության դեմքը։ Հավանաբար, «մահից հետո մեծացող» հանգուցյալի կերպարը կարելի է հասկանալ որպես Լատինական Ամերիկայի հերոսական հեղափոխական դեմքերից մեկի գովերգում։ Բնակավայրի տնակների թիվը (մոտ քսան) համընկնում է լատինաամերիկյան մայրցամաքի երկրների թվին։

## Ծանոթագրություններ

## Արտաքին հղումներ
* Handsomest Drowned Man in the World short story text
* 

Կատեգորիա:Գաբրիել Գարսիա Մարկեսի ստեղծագործություններ
Գնդակի արձան (Խարկով)

**Գնդակի արձան,** bրոնզե գնդակի տեսքով հուշարձան Խարկովում պատվանդանի վրա, որը գտնվում է Շևչենկոյի քաղաքային պարտեզում գտնվող Սումսկայա փողոց, Սպորտային փառքի պուրակ հասցեում։

## Շենքի պատմություն
Կայքը բարեկարգվել է, լուսավորություն և նոր տրիբունաներ են հայտնվել, որոնց նյութերը պատմում են Խարկովի մարզական կյանքի մասին։

### Նախապատմություն
Ապագա հուշարձանի տեղում, ըստ հին ժամանակների հիշողությունների, 1950-ականներից կար, այսպես կոչված, ֆուտբոլային «բրեխալովկա», որտեղ թերթերի կրպակների վրա կարելի էր կարդալ «Սովետական ​​սպորտ», կիսվել նորություններով և քննարկել ամենավերջինները։  1980 թվականի Մոսկվայի օլիմպիական խաղերից առաջ քաղաքային իշխանությունները այստեղ կառուցել են ճարտարապետական ​​կոմպոզիցիա՝ խաղերի տարբերանշանով, ինչը իրականում նշանակում էր հաստատված ավանդույթի ճանաչում։ 1991 թվականից սպորտի անկման և Խարկովի «Մետալիստ» ֆուտբոլային թիմի արդյունքների վատթարացման պատճառով «Բրեխալովկան» անկում ապրեց։ 2000-ականների սկզբին քաղաքային իշխանությունները սկսեցին վերակառուցել այն։

### Շինարարություն
Խարկովցիների աչքում իրենց թիմը հանրահռչակելու համար «Մետալիստ» ակումբի ղեկավարությունը որոշել է միջոցներ հատկացնել կայքի վերականգնման համար։ Վերակառուցումը հովանավորել է «Ֆիլիպ Մորիս Ուկրաինա» ԲԲԸ-ն, տարածքը բարեկարգվել է, լուսավորվել և հայտնվել են նոր կրպակներ, որոնց նյութերը պատմում են Խարկովի մարզական կյանքի մասին։ Կայքի համար պատվիրվել է նաև գնդակ պատկերող բրոնզե հուշարձան։

### Բացում
Հուշարձանը բացվել է 2001 թվականի օգոստոսի 24-ին՝ Ուկրաինայի Անկախության օրվա 10-ամյակի տոնակատարության օրը և քաղաքի օրվա հաջորդ օրվա տոնակատարության շրջանակներում (օգոստոսի 23)։ Բացման արարողությանը ներկա են եղել ուկրաինացի ֆուտբոլիստ Օլեգ Բլոխինը, ով առաջինն է ստորագրել «գնդակը», ինչպես նաև քաղաքների ու շրջանների ղեկավարներն ու մարզիկները։

### Հուշարձանի հեղինակներև
Նախագծի կազմի և ընդհանուր կառավարման գտնվելու վայրի ընտրություն Վ. ԲաբաևՆախագծի և դիզայնի լուծման գաղափարը Խարկովի գլխավոր նկարիչ Ս. Դուդենկոն է։  Ճարտարապետական ​​և հատակագծային լուծում՝ Վ.Տիշևսկի, ֆուտբոլի գնդակի քանդակային ձև՝ Օ.Շևչուկ, տեխնիկական նախագծի ղեկավար՝ Ա.Պոպով։

## Կազմը և տեխնիկական տվյալները
Հուշարձանը իրենից ներկայացնում է սեւ գրանիտե պատվանդան՝ լուսավորության համար թեւերով և 1,5 մ տրամագծով բրոնզե ֆուտբոլի գնդակով։ Հուշարձանի քաշը ավելի քան 2 տոննա է։

## Հետաքրքիր փաստեր
* 2009 թվականի փետրվարի 2-ին ՈՒԵՖԱ-ի գործադիր տնօրեն Դեյվիդ Թեյլորի ժամանման նախօրեին՝ ստուգելու Խարկովի նախապատրաստական ​​աշխատանքները Եվրո-2012-ի հանդիպումներն ընդունելու համար, հուշարձանի գրանիտե հատվածը վնասվել է վանդալների կողմից և տարվել։ Քաղաքային իշխանությունները ստիպված են եղել հապճեպ վերականգնել հուշարձանը։ Աշխատանքն ավարտվել է եվրոպական ֆուտբոլի պաշտոնյայի՝ կայք այցելելուց մի քանի ժամ առաջ։
* Գնդակի վրա Բլոխինի խորհրդանշական նկարից հետո հուշարձանի շատ այցելուներ անհրաժեշտ են համարում նաև իրենց ինքնագիրը թողնել դրա վրա։ Հուշարձանը բազմիցս ուրվագծվել է ամբողջությամբ, իսկ հետո նորից լվացվել և նորից էսքիզվել։

## Ծանոթագրություններ

## Արտաքին հղումներ
* 
* 
*
Հան Սոհի

**Հան Սոհի** (; **Լի Սոհի** (); ), հարավկորեացի դերասանուհի և մոդել.

Նա առավել հայտնի է «Ամուսնական կյանք» (2020), «Ես գիտեմ, բայց…» (2021) և «Իմ անունը» (2021) հեռուստասերիալներում ունեցած դերերով։

## Վաղ տարիներ
Հան Սոհին ծնվել է 1994 թվականի նոյեմբերի 18-ին Ուլսանում։ Նա հաճախել է Ուլսանի աղջիկների ավագ դպրոցը և Ուլսանի արվեստի ավագ դպրոց։ Սովորել է Սեջոնգի համալսարանում (Սեուլ)։

## Մասնագիտություն
### 2017-2019: Մասնագիտության սկիզբը
Հան Սոհին իր հեռուստատեսային դեբյուտը կատարել է 2017 թվականին՝ «Վերամիավորված աշխարհներ»-ում փոքրիկ դերակատարմամբ։ Հետո նա ստացել է իր առաջին նշանավոր դերերը հեռուստասերիալներում։ «Փողի ծաղիկ» (2017), «Ամուսինը 100 օր» (2018) և «Անդունդ» (2019)։

### 2020: Բեկում
2020 թվականին Հանը նկարահանվեց «Ամուսնական կյանք» ֆիլմում, որը դարձավ Կորեայի կաբելային հեռուստատեսության պատմության ամենաբարձր վարկանիշ ունեցող դրաման։ Դերասանուհին լայն ճանաչում է ստացել սերիալի հսկայական հաջողության շնորհիվ։

2021 թվականին Հան Սոհին նկարահանվել է «Ես գիտեմ, բայց…» և «Իմ անունը / վրեժխնդրության համար» սերիալներում։

2023 թվականին նա նկարահանվել է BTS-ից երգիչ Չոնգուկի «Seven» տեսահոլովակում։

## Մրցանակներ և անվանակարգեր

## Ծանոթագրություններ

Կատեգորիա:1996 ծնունդներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կինոդերասաններ
Կատեգորիա:Հարավկորեացի դերասաններ
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասաններ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացիներ
Կատեգորիա:Ֆոտոմոդելներ
Ֆլեմինգ Քրիստենսեն

**Ֆլեմինգ Քրիստենսեն** (,), դանիացի ֆուտբոլիստ և ֆուտբոլային մարզիչ, որը խաղացել է հարձակվողի դիրքում։ 1986 թվականի Աշխարհի առաջնության մասնակից Դանիայի ազգային հավաքականի կազմում։

## Ակումբային կարիերա
Քրիստենսենն իր ֆուտբոլային կարիերան սկսել է Կոպենհագենի «ԱԲ Գլադսաքսում»։ 1979 թվականին նորամուտը նշել է երկրորդ դիվիզիոնում։ 1981 թվականին հարձակվողը տեղափոխվել է բարձրագույն դիվիզիոնի «Լինգբյու» ակումբ։ Եվ մրցաշրջանի վերջում նրա հետ հաղթել է Դանիայի առաջնությունը։

1982 թվականի ամռանը Քրիստենսենը միացել է ֆրանսիական «Սենտ Էտյենին»։ Այնտեղ խաղացել է մեկ մրցաշրջան և 1983 թվականի կեսերին վերադարձել է «Լինգբի»։ Նույն թվականին ակումբի կազմում Ֆլեմինգը դարձել է երկրի չեմպիոն, իսկ 1984 և 1985 թվականներին նվաճել է Դանիայի գավաթը։

1986 թվականին Քրիստենսենը կրկին մեկնել է արտերկիր՝ դառնալով շվեյցարական «Արաու» ակումբի ֆուտբոլիստ, որտեղ անցկացրել է իր կարիերայի 2 տարին։ 1988 թվականին Ֆլեմինգը կրկին սկսել է խաղալ «Լինգբյուում»։ 1990 թվականին նրա հետ նվաճել է իր երրորդ ազգային գավաթը, իսկ 1992 թվականին նվաճել է իր երկրորդ չեմպիոնական տիտղոսը։ Ընդհանուր առմամբ, Քրիստենսենը «Լինգբյուի» կազմում խփել է 124 գոլ և պրոֆեսիոնալ մակարդակում մնացել Դանիայի լավագույն ռմբարկուն մինչև 2002 թվականը։ 1992 թվականին վերադարձել է «ԱԲ Գլադսաքսե», որտեղ էլ ավարտել է կարիերան 1993 թվականին։

## Կարիերան հավաքականում
Դանիայի հավաքականի կազմում Քրիստենսենը նորամուտը նշել է 1982 թվականի մայիսի 5-ին Շվեդիայի դեմ ընկերական խաղում (1:1)։ 1986 թվականին մարզիչ Զեպ Պիոնտեկը նրան ընդգրկել է ազգային հավաքականի կազմում Մեքսիկայում կայանալիք աշխարհի առաջնության համար։ Սակայն հարձակվողն ամբողջ մրցաշարն անցկացրել է պահեստայինների նստարանին՝ այդպես էլ չհայտնվելով խաղադաշտում։ Ազգային հավաքականի կազմում անցկացրած 7 տարիների ընթացքում մասնակցել է 11 հանդիպման, որոնցում դարձել է 2 գոլի հեղինակ։

## Մարզչական կարիերա
Խաղային կարիերան ավարտելուց հետո Քրիստենսենը 2000 թվականին սկսել է մարզչական կարիերան՝ ինն ամիս աշխատելով «ԱԲ Գլադսաքս» ակումբում որպես գլխավոր մարզչի պաշտոնակատար։ Հետագայում 2003-2005 թվականներին որպես գլխավոր մարզիչ է աշխատել «Սլագելսե Բի», 2005-2007 թվականներին «Նեստվեդ», և 2007-2010 թվականներին՝ կրկին «ԱԲ Գլադսակս» ակումբներում:

2011 թվականի նոյեմբերի 12-ին հայտնի է դարձել, որ Ֆլեմինգը մարզելու է Ֆարերյան կղզիների «Ֆուգլաֆյերդուր» թիմը։ Ակումբը Քրիստենսենի որպես մարզիչ աշխատելու առաջին մրցաշրջանում զբաղեցրել է երկրորդ տեղը և 2012 թվականի հոկտեմբերին Ֆարերյան կղզիներում ճանաչվել է «Տարվա մարզիչ»։

Դանիացին որոշել է հեռանալ Ֆարերյան կղզիներից 2012 թվականի մրցաշրջանից հետո, իսկ 2013 թվականի մայիսին դարձել է նորվեգական «Վարդ Հեուգեսունդ» ակումբի նոր մարզիչը։

## Ձեռքբերումներ
### Թիմային
;Լինգբյու
* Դանիայի ֆուտբոլի առաջնություն (2)՝ 1983, 1991/1992
* Դանիայի գավաթի գավաթակիր (3)՝ 1983/1984, 1984/1985, 1989/1990

### Անհատական
* Դանիայի առաջնության լավագույն ռմբարկու՝ 1989

## Ծանոթագրություններ

Կատեգորիա:Աարաուի ֆուտբոլիստներ
Կատեգորիա:Ակադեմիսկի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լյունգբյուի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Ֆուտբոլի հարձակվողներ
Allpoint

**Allpoint**, միջբանկային ցանց, որը միացնում է ավտոմատ գանձապահ մեքենաները (բանկոմատներ)։ Այն առաջարկում է առանց հավելավճարի գործարքներ իր ցանցի բանկոմատներով։ Այն գործում է ԱՄՆ-ում, Կանադայում, Մեքսիկայում, Միացյալ Թագավորությունում, Ավստրալիայում և Նոր Զելանդիայում։ Allpoint-ը պատկանում է NCR Atleos-ին։

## Պատմություն
Allpoint-ը  հիմնադրվել է 2003 թվականին ATM National-ի ձեռնարկատեր Բեն Փսիլասի կողմից,Inc.-ին, ով հոգնել էր սեփական բանկից բանկոմատներ փնտրելուց։

2005 թվականին Cardtronics-ը ձեռք բերեց ATM National, Inc. և Allpoint-ը։

2008 թվականի սեպտեմբերին Allpoint-ն իր ցանցին ավելացրեց բանկոմատներ 5500 7-Eleven խանութներում։

2010 թվականի հոկտեմբերին ցանցն ընդլայնվեց դեպի Ավստրալիա։

2011 թվականի հունվարին ցանցն ընդլայնվեց մինչև Մեքսիկա:2016 թվականի հուլիսին ցանցին միացել է Fifth Third Bank բանկը։

2015 թվականին Օհայոյի ցանցի անդամ KeyBank-ին շնորհվել է Նյու Յորք նահանգում գործազրկության պահանջները կատարելու պայմանագիր։ Մեծ թվով նյույորքցիներ կարողացան օգտագործել ցանցի փոխկապակցվածությունը՝ խուսափելու COVID-19-ի հետ կապված իրենց գործազրկության նպաստների հավելավճարներից, երբ իրենց նախընտրած բանկոմատները դատարկվեցին 2020 թվականի համաճարակի ժամանակ։

2016 թվականի սեպտեմբերին Առաջին Թենեսին միացավ ցանցին։

2017 թվականի հուլիսին Rite Aid-ը միացավ ցանցին Ցանցին ավելացել են նաև Ատլանտայի Kroger խանութները։ 2017 թվականի հուլիսից 7-Eleven խանութների բանկոմատները հեռացվել են ցանցից։

2017 թվականի սեպտեմբերին ցանցին միացավ «Սփիդվեյ» ՍՊԸ-ն։

2017 թվականի հոկտեմբերին ցանցին միացավ Five Star Bank-ը։

Նաև 2017 թվականին ցանցը հաշվել է ավելի քան 200,000 փոխկապակցված բանկոմատներ և դարձել աշխարհի ամենամեծ բանկոմատների սեփականատերը/օպերատորը։

## Ծանոթագրություն

Կատեգորիա:ԱՄՆ-ի ֆինանսական ընկերություններ
Կատեգորիա:Միջբանկային ցանցեր
Tokken

**Թոքքեն**, վճարային համակարգ և բջջային հավելված է, որն առավել հայտնի է կանեփի արդյունաբերության մեջ բիզնեսի գործարքները օրինական և անվտանգ կատարելու համար, բանկի պահանջներին համապատասխան։ Ստարտափ ընկերությունը ստեղծվել է արժույթի վերահսկիչ գրասենյակի նախկին կարգավորող՝ Լամինե Զարրադի կողմից։.

## Գործունակություն
Որպեսզի անձը սկսի օգտվել հավելվածից, նա պետք է ապացույցներ ներկայացնի կենսանույնականացման տվյալների և բջջային կապի օպերատորի գրառումների տեսքով, որ նրանք կարող են օրինական կերպով գնել կանեփ։ Դրանք հաստատվելուց հետո հաճախորդները կարող են ուղղակիորեն վճարել հավելվածի միջոցով ցանկացած դիսպանսերում, որն օգտագործում է Թոքքենը։

Tokken-ը վարկային քարտով գործարքները վերածում է թվային նշանի, որը կարող է հետ փոխանակվել գումարի հետ, որը հետագայում կարող է դեպոզիտացվել բանկային հաշվին։ Բոլոր գործարքները հրապարակայնորեն գրանցվում են բլոկչեյն լեջերի միջոցով՝ գործընթացը դարձնելով և՛ անանուն, և՛ ստուգված.

### Բանկային ծառայություններ
Tokken-ն ունի «վճարել հարկեր» գործառույթը, որը հնարավորություն է տալիս դիսպանսերներին վճարել իրենց հարկերը։

## Ծանոթագրություն

Կատեգորիա:Բջջային հավելվածներ
Կատեգորիա:Վճարային համակարգեր
Սևերինո Ռեյխա

**Սևրինո Ռեյխա** (; ), իսպանացի ֆուտբոլիստ։ Նա խաղում էր պաշտպանի դիրքում։ 1964 թվականի Եվրոպայի չեմպիոն։

## Կենսագրություն
Ռեյխան իր ֆուտբոլային կարիերան սկսել է «Դեպորտիվո Լա Կորունյա»-ում։ Նա այնտեղ ելույթ է ունեցել 1957-1959 թվականներին։ Սրանից հետո Սեվերինոն տեղափոխվել է Սարագոսա, որտեղ անցկացրել է իր կարիերայի մնացած մասը։ 1959-1969 թվականներին նա անցկացրել է 253 հանդիպում՝ դառնալով մեկ գոլի հեղինակ։ Նա երկու անգամ նվաճել է Իսպանիայի գավաթը և երկու անգամ էլ եղել է եզրափակչում։

Ռեյխին ազգային հավաքականում իր նորամուտը նշել է 1962 թվականին։ Մինչ այդ նա խաղացել է երիտասարդական թիմերում։ 1962 թվականին մասնակցել է աշխարհի առաջնությանը։ Այդ մրցաշարում նա մեկ հանդիպում է անցկացրել Չեխոսլովակիայի հետ։ Երկու տարի անց Սեվերինոն մասնակցեց Եվրոպայի առաջնությանը, որտեղ նրա թիմը հասավ հաջողության՝ եզրափակչում հաղթելով ԽՍՀՄ հավաքականին։ Դրանից հետո 1966 թվականին նա երկրորդ անգամ դուրս եկավ աշխարհի գավաթի խաղարկությանը մասնակցելու։ Այնտեղ անցկացրել է երկու հանդիպում՝ Շվեյցարիայի և Գերմանիայի հետ։ 1967 թվականին նա ավարտել է կարիերան ազգային հավաքականում։

## Ձեռքբերումներ
* Տոնավաճառների գավաթակիր՝ 1963/64
* Իսպանիայի գավաթակիր՝ 1964,1966

## Ծանոթագրություններ

## Արտաքին հղումներ

* 
* 
 
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Marathon Digital

մինի|280x280փքս|Բիթքոյնի իրացում ըստ երկրների – Բիթքոյն  բաշխում

**Marathon Digital Holdings, Inc.**, թվային ակտիվների մշակմամբ զբաղվող ամերիկյան ընկերություն, որը զբաղվում է կրիպտոարժույթների իրացմամբ՝ հատուկ ուշադրություն դարձնելով բլոկչեյն էկոհամակարգին և թվային ակտիվների արտադրությանը։ Ընկերությունը հիմնադրվել է 2010 թվականի փետրվարի 23-ին, կենտրոնակայանը գտնվում է Ֆլորիդա նահանգի Ֆորտ Լոդերդեյլ քաղաքում։ Նախկինում  *Marathon Digital Holdings, Inc.* ընկերությունը  հայտնի էր որպես **Marathon Patent Group** և հանդիսանում էր արտոնագրային  ընկերություն (ենթադրաբար զբաղվում է արտոնագրային տրոլներով)։

*Marathon Digital Holdings, Inc.-*ը ծածկագրման հետ կապված արտոնագրերը ձեռք է բերել  2010 թվականներին։ 2021 թվականին Թվային Մարաթոն Ընկերությունը հայտնի էր բիթքոինի գնումներով,  բիթքոյնի  սարքավորումների իրացմամբ, Մոնտանայի ածխի գործարանի Հարդին գեներատիվ կայանին հարակից կառուցված Մարաթոն բիթքոին տվյալների կենտրոնի 37 ՄՎտ հզորությամբ աշխատոց համատեղ ձեռնարկություն։

2021 թվականի մարտի 1-ից ընկերությունը փոխել է անվանումը  և դարձել Թվային Մարաթոն Ընկերություն։  Նրա գլխավոր գործադիր տնօրենն է Ֆրեդ Թիելը։

2023 թվականի դեկտեմբերին Թվային Մարաթոն ընկերությունը, բիթքոյնների իրացման համար, 178,6 միլիոն դոլարով ձեռք է բերել կապիտալ արտադրող դուստր ձեռնարկությունների ներկայումս գործող երկու հարթակ։

## Ծանոթագրություններ

## Արտաքին հղումներ
*
Էրիթրեայի բանկ

**Էրիթրեայի բանկ**, Էրիթրեայի Կենտրոնական բանկն է։  Էրիթրեայի բանկը գտնվում է երկրի մայրաքաղաք Ասմարայում։ Կենտրոնական բանկը շահագրգռված է օտարերկրյա ներդրումների ներգրավմամբ և արտադրական այնպիսի միջոցների ներմուծմամբ, ինչպիսիք են արդյունաբերական սարքավորումները և գյուղատնտեսական տեխնիկան։ Էրիթրեայի Կենտրոնական բանկը պետական հաստատություն է, անկախ է ֆինանսների նախարարությունից, բայց նրա կառավարման կոմիտեն քաղաքականությունը մշակում և իրականացնում է ֆինանսների նախարարության աջակցությամբ։ Ճանապարհորդներին թույլատրվում է արտարժույթ ներմուծել երկիր, պայմանով, որ բոլոր գործողությունները իրականացվեն Նակֆայում։

## Կառավարիչներ
*Անդեբրան Վելդե Գիորգիս, 1993-1994թթ,
*Տեկի Բեյեն, 1994-2003թթ,
*Կիբրիբ Վոլդեմարիամ, 2004թ-ից

## Տես նաև
*Էրիթրեայի տնտեսություն
*Կենտրոնական բանկերի ցանկ

## Ծանոթագրություններ

Կատեգորիա:Էրիթրեայի տնտեսություն
Կատեգորիա:Կենտրոնական բանկերի ցանկ
Շոթ

**Շոթ** կամ *Շութ*'(), քաղաք Իրանի հյուսիս-արևմուտքում` Արևմտյան Ադրբեջան օսթանում, Շոթ շահրեստանի վարչական կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևմտյան Ադրբեջան օսթանի հյուսիսային մասում` օսթանի վարչական կենտրոն Ուրմիա քաղաքից մոտ 180 կմ հյուսիս, Մակուից 19 կմ հարավ-արևելք։

## Բնակչություն
Բնակչությունը 2016 թվականի մարդահամարի տվյալներով կազմում էր 25 381 մարդ, որոնք կազմում էին 7 219 տնտեսություն։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները իրանական ադրբեջանցիներ են և քրդեր։

## Ծանոթագրություններ

Կատեգորիա:Իրանի քաղաքներ
Լեմպիրա

**Լեմպիրա** (նշանը՝ L, ISO 4217 code: HNL, իսպաներեն արտասանություն՝ [lemˈpiɾa]), Հոնդուրասի արժույթը։ Հավասար է 100 սենտավոյի։

## Ստուգաբանություն
Լեմպիրա կոչվել է 16-րդ դարի  *cacique* Lempira-ի անունով, նա Լենցա ժողովրդի տիրակալ էր  ով հայտնի է Հոնդուրասի բանահյուսության մեջ որպես իսպանական կոնկիստադոր ուժերի դեմ  բնիկների դիմադրության ղեկավար։ Ազգային հերոս է .պարգևատրվել  է և՛ 1 լեմպիրա, և՛ 20 և 50 սենտավո մետաղադրամներով։

## Պատմություն
Լեմպիրան ներկայացվել է 1931 թվականին՝ փոխարինելով պեսոյի նույն արժեքով։ 1980-ականների վերջին փոխարժեքը երկու լեմպիրա էր ԱՄՆ դոլարի նկատմամբ  (20 սենտավո մետաղադրամը կոչվում է daime, քանի որ արժեր նույնը, ինչ ԱՄՆ դոլարը)։ 2022 թվականի ապրիլի 4-ի դրությամբ լեմպիրան գնանշվում էր 24,40 HNL մինչև 1 ԱՄՆ դոլար.

## Մետաղադրամներ
1931 թվականին ներկայացվեցին մետաղադրամներ 5, 20 և 50 սենտավո և 1 լեմպիրա անվանական արժեքներով։ 1935, 1939 և 1932 թվականներին համապատասխանաբար ավելացվել են 2 և 10 սենտավո մետաղադրամներ։ Արծաթե 1 լեմպիրա մետաղադրամները դադարեցրել են արտադրությունը 1937 թվականին, իսկ մյուս արծաթե մետաղադրամները (20 և 50 սենտավո) փոխարինվել են կուպրոնիկելով 1967 թվականին։ 1 և 2 սենտավո մետաղադրամները վերջին անգամ հատվել են համապատասխանաբար 1998 և 1974 թվականներին։

Հետևյալ անվանական արժեքների մետաղադրամները ներկայումս օրինական  են։ Այնուամենայնիվ, 2024 թվականի դրությամբ մետաղադրամները շատ հազվադեպ են օգտագործվում վճարումների համար։ Գործնականում օգտագործվում են միայն թղթադրամներ։

* 1 սենտավո
* 2 սենտավո
* 5 սենտավո
* 10 սենտավո
* 20 սենտավո
* 50 սենտավո

## Թղթադրամներ
Հոնդուրասի բանկը և Banco Atlantida-ն թողարկել են առաջին լեմպիրա թղթադրամները 1932 թվականին։ Դրանք եղել են 1, 2, 5, 10 և 20 լեմպիրա անվանական արժեքներով։ Հոնդուրասի Կենտրոնական բանկը ստանձնել է թղթադրամի արտադրությունը 1950 թվականին՝ 1950 թվականին արտադրել է 50 և 100 լեմպիրա թղթադրամներ, որին հաջորդել է 500 լեմպիրա թղթադրամը 1995 թվականին։

2010 թվականի հունվարին շուկա է ներմուծվել նոր 20 լեմպիրա թղթադրամ՝ պատրաստված պոլիմերային բազայից, թողարկվել է 60 միլիոն թղթադրամ։

Հոնդուրասի անկախության 200-ամյակի տոնակատարության ժամանակ թողարկվել է նոր 200 լեմպիրա։ Այն ներկայացնում է 2 կարմիր մակաո, Հոնդուրասի ազգային թռչուն

Շրջանառության մեջ գտնվող թղթադրամներն են

## Ծանոթագրություն

Կատեգորիա:Դրամական միավորներ
Կատեգորիա:Հյուսիսամերիկյան արժույթներ
Կատեգորիա:Հոնդուրաս
Կատեգորիա:Տարադրամների խորհրդանիշեր
Մալդիվյան ռուֆիա

**Մալդիվյան ռուֆիա** (Դիվեհի՝ 䋋䨉>
File:MALADIVES COIN 2 RUFIYAA REAR VIEW.jpg|2 ռուֆիա դիմերս
File:MALADIVES COIN 2 RUFIYAA FRONT VIEW.jpg|1 ռուֆիա դարձերես
File:MALADIVES COIN 1 RUFIYAA REAR VIEW.jpg|1 ռուֆիա դիմերս
File:MALADIVES COUNTRY COIN 1 RUFIYAA FRONT VIEW.jpg|1 ռուֆիա դարձերես


## Թղթադրամներ
մինի|Մալդիվյան կղզիներ, թղթադրամներ, 50 և 100
1945 թվականին Մալդիվների Մեջլիսը (Խորհրդարանը) ընդունել է «Մալդիվյան բանկային թղթադրամի մասին» թիվ 2/66 օրինագիծը։ Սույն օրենքի համաձայն, թղթադրամները Rf. 1⁄2, Rf. 1/-, Rf. 2/-, Rf. 5/- և Rf. 10/- տպագրվել և շրջանառության մեջ են դրվել 1948 թվականի սեպտեմբերի 5-ին։ 1951 թվականին Rf. 50/- և Ռֆ. Ներդրվել են 100/-անոց թղթադրամներ;

 
Թղթադրամների ներկայիս շարքը թողարկվել է 1983 թվականին՝ Rf. 2/-, Rf. 5/-, Rf. 10/-, Rf. 20/-, Rf. 50/- և Rf. 100/-. Rf. 1990 թվականին ավելացվել են 500/-անոց թղթադրամներ՝ Rf. 2/- փոխարինվել է մետաղադրամով 1995 թվականին։

2015 թվականի հոկտեմբերին Մալդիվների դրամավարկային մարմինը թողարկել է Rf. 5000/- պոլիմերային թղթադրամ՝ ի հիշատակ անկախության 50-ամյակի, և թողարկվել է պոլիմերային թղթադրամների նոր ընտանիք, որը ներառում է նոր անվանական արժեք՝ Rf. 1000/-. A Rf. Պոլիմերով տպված 5/- թղթադրամը բացահայտվել է 2017 թվականի մայիսին և թողարկվել 2017 թվականի հուլիսին։ Ի սկզբանե նախատեսվում էր, որ այս արժույթը պետք է փոխարինվեր նույն անվանական մետաղադրամով, սակայն հանրային ներդրումը համոզեց Մալդիվների արժութային մարմնին գնալ թղթադրամ.

Թղթադրամների վրա նկարազարդումները կատարել են Մայզան  Հասան Մանիկը և Աբբաասը (Բամբուկ)։

## Փոխարժեք

## Ծանոթագրություններ

Կատեգորիա:Ասիական արժույթներ
Կատեգորիա:Դրամական միավորներ
Կատեգորիա:Մալդիվներ
Կատեգորիա:Ռուփի
Կերերի խմորում

**Կերերի խմորում**, հացաթխման խմորասնկերի ավելացումը կերերին. կերերի կենսաբանական նախապատրաստման եղանակ է։ 

## Կիրառություն
Ավելացնում է դրանց սննդարարությունը, բարելավում համային և կերակարգային (դիետիկ) որակները։ Խմորում են ածխաջրերով հարուստ հատիկային կերերը (գարի, եգիպտացորեն, վարսակ, թեփ և այլն), երբեմն՝ արմատապալարապտղավորները, ինչպես նաև դրանց և հացահատիկների խառնուրդները։ Բացի հացաթխման սնկերից, կենսընթացներին մասնակցում են նաև խմորասնկերի այլ տեսակներ, որոնք տարածված են հացահատիկի մակերեսին։ Կերերում խմորասնկերի բազմացմանն ուղեկցում է սպիրտային խմորումը. միաժամանակ բազմանում են նաև կաթնաթթվային բակտերիաները, որոնց կենսագործունեության արդյունքներն են կաթնա-, քացախա-, մրջնա- և այլ թթուները։ Արդյունքում կերի pH-ը բարձրանում է մինչև 3,8–4,2, որն արգելակում է նեխման բակտերիաների զարգացումը։ Խմորասնկերն ազոտային պարզ միացություններից ունակ են սինթեզելու սպիտակուցներ (մոտ է կենդանական ծագման սպիտակուցին), որի շնորհիվ կերերում ավելանում է սպիտակուցների ընդհանուր քանակը։ Խմորման ընթացքում բարձրանում է նաև սպիտակուցի մարսելիությունը։ Կերազանգվածը հարստանում է B խմբի վիտամիններով և ֆերմենտներով։ Խմորասնկերի զարգացման համար ամենաբարենպաստ ջերմաստիճանը 20–25° C է։ Խմորված կերը պետք է ունենա շիլայի կազմություն։ Օդավորման համար այն խառնում են։ Խմորումը կատարում են խաշելու, առանց խաշելու և թթվեցման եղանակներով։ Խմորման տևողությունը 6–9 ժ է։ Ցանկացած եղանակի ժամանակ խմորման կենսընթացի բարելավման համար նպատակահարմար է կերերին (չոր կերի զանգվածին) ավելացնել 1% ամոնի ու մի սուլֆատ կամ ֆոսֆատ, 1,5–2% գարու ածիկ կամ մաթ, 10–15% մանրացրած շաքարի ճակնդեղ, մինչև 3% խոտալյուր և 1,0–1,5 մգ կոբալտիքլորատ՝ 1 լ ծախսվող ջրում։ Խմորված կերերը տալիս են խոզերին, հազվադեպ՝ կովերին։ Կենդանու օրակերում խմորված կերը, ըստ սննդարարության, կարող է կազմել մինչև 10–15%։

Կատեգորիա:Գյուղատնտեսություն
Կատեգորիա:Բուսաբանություն
Ակկի

**Ակկի**  (), Ոսկե ափ (ժամանակակից Գանա) բրիտանական գաղութի դրամական միավորն է։ Այն թողարկվել է արծաթե մետաղադրամների տեսքով Աֆրիկյան առևտրային ընկերության կողմից 1796-1818 թվականներին։ «Ակկի» անվանումը գալիս է ոսկու կշռման ժամանակ օգտագործվող քաշի տեղական միավորի անունից։ Ակկի= 8 տակի (անգլ.՝ tackoe)։

1700-ական թվականներին գաղութում շրջանառության մեջ օգտագործվում էին իսպանական պեսոները (8 ռեալ մետաղադրամներ), սակայն ոսկեգույն ավազ և կեղևի պատյաններ։ հիմնականում օգտագործվում էին վճարումների համար։ Ոսկու և արծաթի հարաբերակցությունը եղել է՝ 1 ունցիա ոսկի = 16 ունցիա արծաթ։  Քանի որ ակկայի կշիռը եղել է ունիցիայի մասնաբաժինը, ուրեմն ոսկու ունցիան հավասար է 32։

Մետաղադրամի դիմերեսին, թվագրված 1796 թվականին, պատկերված էր Գեորգ III թագավորի գաղտնագիրը։ Ակկիից բացի «1796» թվագրությամբ հատվել են նաև տակիներ։

Բրիտանական դրամական համակարգում ակկին համապատասխանում էր կիսաթագ մետաղադրամին։ Դրանցից մեկը համապատասխանում էր 3 մետաղադրամի։
250px|մինի|1 Ակկի 1818

1816 թվականին, երբ երկար ընդմիջումից հետո վերսկսվեց արծաթե բրիտանական մետաղադրամների հատումը, դրանց քաշը նվազեց։ 1818 թվականին թողարկվեց նոր տեսակի ակկի մետաղադրամներ։ Դրանց քաշը նույնպես կրճատված էր(մինչև նոր կիսաթագի՝ 14,3 գ․)։ Նոր մետաղադրամների դիմերեսին դրված էր թագավորի դիմանկարը։  «1818» թվագրությամբ ընդամենը երկու մետաղադրամ է հատվել։

Բոլոր մետաղադրամների դարձերեսին, բացառությամբ 1 թակի, մակագրված էր. «Ազատ Առևտրի  Աֆրիկա 1750 թ. Խորհրդարանի ակտով»։ 1796 թվականի որոշ մետաղադրամներ թողարկվել են ավանդության («Խորհրդարան») տառասխալով։ Մետաղադրամները հատվել են Բիրմինգհեմի մասնավոր դրամահատարանում։

## Ծանոթագրություններ

## Գրականություն
* 
* 
* 
* 
* 

Կատեգորիա:Արծաթե դրամներ
Կատեգորիա:Շրջանառությունից հանված դրամներ
Գվինեայի Հանրապետության կենտրոնական բանկ

**Գվինեայի Հանրապետության կենտրոնական բանկ**, Գվինեայի Կենտրոնական բանկն է։ Բանկի գլխամասային գրասենյակը գտնվում է երկրի մայրաքաղաք Կոնակրիում։ Ներկայումս բանկի ղեկավարը դոկտոր Կարամո Կաբան է։

## Պատմություն

Գվինեայի Հանրապետության կենտրոնական բանկը հիմնադրվել է 1960 թվականի մարտի 1-ին։ Ուսման Բալդեն բանկի նախագահն էր 1960 թվականից մինչև 1971 թվականը՝ իր մահապատիժը։ 1972 թվականին նախագահ Տուրեն գլխավորեց բանկը՝ պաշտոնապես միացնելով այն նախագահի պաշտոնին։

### Կառավարիչներ

## Գործունեություն
Գվինեայի Հանրապետության կենտրոնական բանկն ակտիվորեն խթանում է ֆինանսական ծառայությունների հասանելիության ընդլայնման քաղաքականությունը և հանդիսանում է ֆինանսական ծառայությունների հասանելիության ընդլայնման դաշինքի առաջատար անդամ։ Գվինեայի Հանրապետության կենտրոնական բանկն առաջին 17 կարգավորող հաստատություններից մեկն է, որոնք մայաների հռչակագրի համաձայն ֆինանսական ծառայությունների հասանելիությունն ընդլայնելու համար ստանձնել են հատուկ ազգային պարտավորություններ, 2011 թվականին Մեքսիկայում տեղի ունեցած գլոբալ քաղաքական ֆորումի ժամանակ։

## Տես նաև
* Գվինեայի տնտեսություն
* Կենտրոնական բանկերի ցանկ

## Ծանոթագրություններ

## Արտաքին հղումներ
*  Central Bank of the Republic of Guinea home page

Կատեգորիա:1960 հիմնադրված կազմակերպություններ
Կատեգորիա:Կենտրոնական բանկեր
Չահարբորջ

**Չահարբորջ**(), քաղաք Իրանի հյուսիս-արևմուտքում` Արևմտյան Ադրբեջան օսթանում, Չահարբորջ շահրեստանի վարչական կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևմտյան Ադրբեջան օսթանի հարավարևելյան մասում` օսթանի վարչական կենտրոն Ուրմիա քաղաքից մոտ 87 կմ հարավ-արևելք, Միանդոաբ քաղաքից 17 կմ հյուսիս-արևմուտք։ Տեղադրված է Զարինե գետի հովտում` Ուրմիա լճի հարավարևելյան ափից 35 կմ հեռավորության վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 9 406 մարդ, որոնք կազմում էին 2 793 տնտեսություն։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Սարիբեկյան

**Սարիբեկյան**, հայկական ազգանուն։

## Ազգանունը կրողներ
* Աշոտ Գուրգենի Սարիբեկյան (1932-2020), ֆուտբոլիստ։
* Իշխան Բարսեղի Սարիբեկյան (1912-1990), Խորհրդային Միության հերոս, ավագ սերժանտ։
* Լեյլա Անդրանիկի Սարիբեկյան (ծնվ․ 1963), երգչուհի։
* Կարեն Բաղիշի Սարիբեկյան (1963-2024) քաղաքական գործիչ։
* Հրաչյա Հարությունի Սարիբեկյան (ծնվ․ 1979), արձակագիր, գրականագետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ